stanford-oval/wikipedia huggingface dataset:
רג'ינה קינג

| --- | --- |

רג'ינה קינג, 2010
 לידה:  15 בינואר 1971 (בת 54) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1985 
 עיסוק:  שחקנית טלוויזיה, שחקנית קולנוע, מדבבת, תסריטאית קולנוע, במאית קולנוע
 מקום לימודים:  אוניברסיטת דרום קליפורניה  תיכון וסטצ'סטר 
 מספר צאצאים:  1 
 פרסים והוקרה:  פרס BET לשחקן ושחקנית הטובים ביותר (2005)  פרס אמי לשחקנית הטובה ביותר במיני סדרה או סרט טלוויזיה (2020)  פרס אמי לשחקנית הטובה ביותר במיני סדרה או בסרט טלוויזיה (2015)  פרס אמי לשחקנית הטובה ביותר במיני סדרה או בסרט טלוויזיה (2016)  פרס אמי לשחקנית הטובה ביותר במיני סדרה או סרט טלוויזיה (2018)  פרס בחירת מבקרי הטלוויזיה (2017)  פרס אוסקר לשחקנית המשנה הטובה ביותר (24 בפברואר 2019)  פרס NAACP Image לשחקנית משנה בסרט קולנוע (2005)  פרס גלובוס הזהב לשחקנית המשנה הטובה ביותר - סרט קולנוע (2019) 
 פרופיל ב-IMDb
 
רג'ינה רנה קינג (באנגלית: Regina Rene King; נולדה ב-15 בינואר 1971) היא שחקנית ובמאית אמריקאית. היא זכתה לשבחים שונים, כולל פרס אוסקר, פרס גלובוס הזהב וארבעה פרסי אמי בפריים טיים. בשנת 2019, מגזין "טיים" כינה אותה כאחת מ-100 האנשים המשפיעים ביותר בעולם.
קינג זכתה לראשונה לתשומת לב לאחר שגילמה את ברנדה ג'נקינס בסדרת הסיטקום של NBC,‏ "227" (1985–1990). התפקידים הבאים שלה כללו את הסרט "לאהוב ולהתגבר" (1993), "יום שישי" (1995), "ג'רי מגווייר" (1996), "אויב המדינה" (1998), "ריי" (2004) שם גילמה את דמותה של מרג'י הנדריקס (אנ'). בהמשך עשתה מעבר חד לקומדיה, והשתתפה בסרטים "מת לצחוק" (2001), "אבא בא לגן" (2003), "לא רק בלונדינית 2" (2003), "סיפור סינדרלה" (2004) ו"איזו מין שוטרת 2" (2005).
בטלוויזיה כיכבה בשלל סדרות טלוויזיה ובין היתר אלו כוללים את דרמת הפשע "סאות'לנד" (2009–2013) בתור הבלשית לידיה אדמס. היא זכתה לשבחי הביקורות עבור משחקה בסדרת האנתולוגיה של, ‏ABC "פשע אמריקאי (2015–2017), גם עבור תפקידה במיני-סדרה "שבע שניות" (2018) של נטפליקס, ובסדרת גיבורי העל של HBO "השומרים" (2019) בדמותה של הבלשית אנג'לה אייבר. תפקידיה הנוספים בטלוויזיה כוללים את סדרת הדרמה "הנותרים" (2015–2017) ואת הסיטקום "המפץ הגדול" (2013–2019).
היא זכתה לשבחי המבקרים על הופעתה בעיבוד הקולנועי של בארי ג'נקינס לרומן של ג'יימס בולדווין "סיפורו של רחוב ביל" (2018), וזכתה בעבורו בפרס האוסקר ובפרס גלובוס הזהב לשחקנית המשנה הטובה ביותר.
קינג ביימה פרקים למספר סדרות טלוויזיה, כולל "סקנדל" ב-2015 ו-2016 ו-"החיים עצמם" ב-2017. היא גם ביימה את הקליפ לשיר "Finding My Way Back" מ-2010 של הזמר ג'היים (אנ'). הופעת הבכורה שלה בבימוי סרט העלילתי הגיעה עם הדרמה ""לילה אחד במיאמי" (2020), עליה הייתה מועמדת לפרס גלובוס הזהב לבימוי הטוב ביותר ולפרס גילדת הבמאים של אמריקה.
ביוגרפיה

קינג נולדה בלוס אנג'לס, קליפורניה וגדלה בשכונת ויו פארק-וינדזור הילס (אנ') האמידה במחוז לוס אנג'לס, בתם של גלוריה ג'ין (לבית קיין), מורה לחינוך מיוחד ותומאס הנרי קינג ג'וניור, חשמלאי. לקינג יש אחות צעירה ממנה, ריינה קינג שעוסקת אף היא בתחום המשחק. הוריה התגרשו כאשר הייתה בת שמונה.
קינג למדה בתיכון ווסטצ'סטר (אנ'), וסיימה את לימודיה ב-1988. מאוחר יותר למדה לתואר ראשון בתקשורת באוניברסיטת דרום קליפורניה, ונשרה אחרי שנתיים כשהיא הבינה את התשוקה שלה למשחק.
חיים אישיים

קינג הייתה נשואה למפיק התקליטים איאן אלכסנדר האב מ-23 באפריל 1997 עד 2007. בנם, איאן אלכסנדר ג'וניור, שנולד ב-1996 ולימים הפך לתקליטן ואמן הקלטות, מת בהתאבדות ב-19 בינואר 2022, שלושה ימים לאחר יום הולדתו ה-26.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | החבר'ה מהשכונה | שאליקה |  |
| 1993 | לאהוב ולהתגבר | לישה |  |
| 1995 | ללמוד מהחיים | מונט |  |
| 1995 | יום שישי | דיינה ג'ונס |  |
| 1996 | הגבול הדק בין אהבה לשנאה | מיה ויליאמס |  |
| 1996 | ג'רי מגווייר | מרסי טידוול |  |
| 1998 | סטלה חוזרת לעניינים | ונסה |  |
| 1998 | אויב המדינה | קרלה דין |  |
| 1998 | סופר ג'ו יאנג | ד"ר ססילי בנקס |  |
| 1999 | Love and Action in Chicago | לואיז ניוטון |  |
| 2001 | מת לצחוק | סונטי ג'נקינס |  |
| 2002 | Truth Be Told | רייני | גם מפיקה |
| 2003 | אבא בא לגן | קים הינטון |  |
| 2003 | לא רק בלונדינית 2 | גרייס |  |
| 2004 | סיפור סינדרלה | רונדה |  |
| 2004 | ריי | מרג'י הנדריקס (אנ') |  |
| 2005 | איזו מין שוטרת 2 | סם פולר |  |
| 2006 | גיבור על נמלים | קרילה | דיבוב |
| 2007 | Year of the Dog | ליילה |  |
| 2007 | חג שכזה | ליסה וויטפילד מור |  |
| 2010 | החתונה המשפחתית שלנו | אנג'לה |  |
| 2014 | מטוסים 2: לוחמי האש | דינמייט | דיבוב |
| 2018 | סיפורו של רחוב ביל | שרון ריברס | פרס אוסקר לשחקנית המשנה הטובה ביותר (2019)  פרס גלובוס הזהב לשחקנית המשנה הטובה ביותר (2019) פרס אינדפנדנט ספיריט לשחקנית המשנה הטובה ביותר (אנ') (2019)  |
| 2021 | חיים במנוסה | מרשל בלייק |  |
| 2021 | נקמה מרה | טרודי סמית' |  |
| TBA | Shirley | שירלי צ'יזהולם | גם מפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1985–1990 | 227 | ברנדה ג'נקינס | תפקיד ראשי (5 עונות); 113 פרקים |
| 1994 | חשיפה לצפון | אמא אדמה | פרק: "Baby Blues" |
| 1994 | New York Undercover | מרה | פרק: "Tasha" |
| 1995 | Living Single | זינה | פרק: The Shake-Up" |
| 1999 | Where the Truth Lies | ליליאן רוז מרטין | סרט טלוויזיה של Lifetime |
| 2000 | אם הקירות האלה היו יכולים לדבר 2 | אלי | סרט טלוויזיה של HBO |
| 2002 | Leap of Faith | סינת'יה | תפקיד ראשי; 6 פרקים |
| 2002 | Damaged Care | שריל גריפית' | סרט טלוויזיה של שואוטיים |
| 2005–2014 | משפחת בונדוק | יואי פרימן (אנ') / ריילי פרימן (אנ') | דיבוב; 56 פרקים |
| 2007 | 24 | סנדרה פאלמר | 9 פרקים |
| 2008 | הוכחה חיה | אלי ג'קסון | סרט טלוויזיה של Lifetime |
| 2009–2013 | סאות'לנד | הבלשית לידיה אדמס | תפקיד ראשי (5 עונות); 43 פרקים |
| 2013–2019 | המפץ הגדול | ג'נין דייוויס | 6 פרקים |
| 2014 | הנגיף | רובין ויין | 3 פרקים |
| 2014 | חסרי בושה | גייל ג'ונסון | 4 פרקים |
| 2014 | The Gabby Douglas Story | נטלי הוקינס | סרט טלוויזיה של Lifetime |
| 2015–2017 | פשע אמריקאי | אליה שאדיד טרי לקרוקס קימארה וולטקס | תפקיד ראשי (3 עונות); 27 פרקים  פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2016-2015)  מועמדת פרס גלובוס הזהב לשחקנית המשנה הטובה ביותר בסדרת טלוויזיה (2016)  מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2017) |
| 2015, 2017 | הנותרים | אריקה מרפי | תפקיד ראשי (עונה 2) תפקיד אורח (עונה 3); 11 פרקים |
| 2018 | שבע שניות | לטריס באטלר | תפקיד ראשי; 10 פרקים  פרס אמי לבידור בפריים טיים לשחקנית ראשית במיני-סדרה או בסרט טלוויזיה (אנ') (2018)  מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (2019) |
| 2019 | השומרים | אנג'לה אייבר | תפקיד ראשי; 9 פרקים  פרס אמי לבידור בפריים טיים לשחקנית ראשית במיני-סדרה או בסרט טלוויזיה (אנ') (2020) |
פילמוגרפיה > כבמאית

| שנה | סדרה / סרט | הערות |
| --- | --- | --- |
| 2013 | Let the Church Say Amen | סרט טלוויזיה של BET |
| 2013 | סאות'לנד | פרק: "Off Duty" |
| 2015 | Being Mary Jane | 6 פרקים |
| 2015–2016 | סקנדל | 2 פרקים |
| 2016 | תופסת | פרק: "The Princess and the I.P." |
| 2016 | ממלכת החיות (אנ') | פרק: "Child Care" |
| 2016 | גרינליף | פרק: "Veni, Vidi, Vici" |
| 2016 | פיץ' | פרק: "The Break" |
| 2017 | החיים עצמם | פרק: "The 20s" |
| 2017 | חסרי בושה | פרק: "Fuck Paying It Forward" |
| 2018 | הרופא הטוב | פרק: "Heartfelt" |
| 2018 | לא בטוחה | פרק: "Ghost-Like" |
| 2021 | לילה אחד במיאמי | סרט עלילתי גם מפיקה בפועל מועמדת פרס גלובוס הזהב לבימוי הטוב ביותר (2021) |
| 2023 | גבר במלואו | 3 פרקים גם מפיקה בפועל |
| TBA | Bitter Root | סרט עלילתי |
הערות שוליים

↑  עידו ישעיהו‏, טקס פרסי האמי 2018: "משחקי הכס" ו"גברת מייזל המופלאה" זכו בפרסים הגדולים, באתר וואלה, 18 בספטמבר 2018
↑  BET Awards 2024: See The Full Winners List, BET (באנגלית)
| --- | --- |
בקרת זהויות :  NLI: 987007605647605171  PLWABN: 9810626619505606  BIBSYS: 5053293  BNE: XX1358429  BnF: cb14193655d (data)  GND: 1172122733  ISNI: 0000 0001 1454 0540  LCCN: no95048422  MusicBrainz: 7a6a4995-a71d-446c-a0c6-097513c583d4  NKC: xx0109198  NTA: 427502969  SUDOC: 238459608  VIAF: 103623297   WorldCat (עם VIAF): 103623297
קליבום

קליבום מכיש, לפי רשימת המלכים השומרית, היה המלך השביעי של שומר מהשושלת הראשונה של כיש. מלוכתו נמשכה לפי המיתוס 960 שנים.
השם נהגה כ-Ga-lí-bu-um שמנורמל לקליבום. מילה זו קרובה למילה האכדית לכלב-שמירה (kalbu).
הערות שוליים

↑  Olivier Lauffenburger, Akkadian Dictionary, www.assyrianlanguages.org
| 0 | 1 | 2 |
| --- | --- | --- |
מלכי שומר
| הקודם:פואנום | שושלת ראשונה של כיש מאה 26 לפנה"ס | הבא: זוקקיפ |
קארלי ריי ג'פסן

| --- | --- |

 לידה:  21 בנובמבר 1985 (בת 39) מישן, קנדה
 שם לידה:  Carly Rae Jepsen 
 מוקד פעילות:  קנדה 
 תקופת הפעילות:  מ-2007
 מקום לימודים:  הקונסרבטוריון המלכותי למוזיקה 
 עיסוק:  זמרת, כותבת שירים
 סוגה:  פופ, פופ רוק, אלקטרופופ, דאנס-פופ
 סוג קול:  סופרן 
 שפה מועדפת:  אנגלית 
 חברת תקליטים:  MapleMusic,‏ 604,‏ School Boy, אינטרסקופ רקורדס
 בן או בת זוג:  אדם יאנג 
 פרסים והוקרה:  שדרת הכוכבים של קנדה (2013)  פרס המוזיקה האמריקאית לאמן החדש של השנה (2012)  פרס המוזיקה של בילבורד (2013)  פרסי בחירת הנוער (2012) 
 carlyraemusic.com
 פרופיל ב-IMDb
 
קארלי ריי ג'פסן (באנגלית: Carly Rae Jepsen; נולדה ב-21 בנובמבר 1985) היא זמרת-יוצרת קנדית. בשנת 2007 הגיעה ג'פסן למקום השלישי בעונה החמישית של התוכנית "קנדיאן איידול"(אנ'). לאחר מכן הוחתמה ג'פסן בחברות התקליטים "פונטנה" ו"מייפל-מיוזיק", והוציאה את אלבום הבכורה שלה, Tug of War, ב-30 בספטמבר 2008.
שלוש שנים אחר כך הוציאה ג'פסן את הסינגל "Call Me Maybe", הסינגל הראשון מהמיני אלבום הראשון שלה Curiosity שיצא לאור ב-14 בפברואר 2012. הסינגל זכה להצלחה רבה והגיע למקום הראשון במצעדים בילבורד הוט 100, קנדיאן הוט 100, מצעדי אירלנד, אוסטרליה ואנגליה. בשנת 2012 הוחתמה ג'פסן בחברת ההקלטות אינטרסקופ רקורדס. בשנת 2015 יצא לאור אלבומה השלישי של ג'פסן, E·MO·TION.
ביוגרפיה > 1985–2007: ילדותה ותחילת הקריירה

ג'פסן נולדה במישן שבקנדה בשנת 1985. ג'ספן למדה בבית הספר "Heritage Park Secondary" במיסיון והופיעה שם לאחר סיום לימודיה. לאחר מכן למדה ג'פסן בקולג' הקנדי לאומניות הבמה שבויקטוריה. לאחר סיום סיבוב ההופעות של "קנדיאן איידול" חזרה ג'פסן לקולומביה הבריטית במטרה להתרכז בכתיבה והקלטה.
ביוגרפיה > 2008–2011: Tug of War

ב-16 ביוני 2008 הוציאה ג'פסן את סינגל הבכורה שלה, קאבר לשיר "Sunshine On My Shoulders" של ג'ון דנבר. ב-21 ביולי 2008 פרסמה ג'פסן שני שירים מהאלבום, "Bucket" ו-"Heavy Lifting", בעמוד המיי ספייס שלה. באוגוסט 2008 הודיעה ג'פסן בעמוד המיי ספייס שלה כי אלבום הבכורה שלה יקרא Tug of War. הסינגל השני, הנושא את שמו של האלבום, "Tug of War", יצא ב-16 בספטמבר 2008 האלבום יצא לאור ב-30 בספטמבר 2008. הרצועה הראשונה באלבום, "Bucket", יצאה כסינגל השלישי מן האלבום באפריל 2009. הסינגל הרביעי מן האלבום, "Sour Candy", יצא באוקטובר 2009.
ביוגרפיה > 2012–2013: Curiosity ו-Kiss

ב-21 בספטמבר 2011 יצא לאור הסינגל הראשון מן האלבום השני של ג'פסן, "Call Me Maybe". הסינגל זכה להצלחה רבה והגיע למקום הראשון במצעד הסינגלים הקנדי ובמצעד בילבורד הוט 100 האמריקאי. ב-14 בפברואר 2012 יצא לאור האלבום השני של ג'פסן, Curiosity. ב-1 במאי יצא לאור הסינגל השני מן האלבום, "Curiosity", הנושא את שמו של האלבום.
ביוני 2012 יצא לאור השיר של הפרויקט Owl City‏, "Good Time", בו משתתפת ג'פסן.
ב-8 באוגוסט 2012 הודיעה ג'פסן שאלבום האולפן השני שלה, Kiss, יצא לאור ב-18 בספטמבר 2012.
בטקס פרסי המוזיקה של בילבורד של שנת 2012 זכתה ג'פסן בפרס הכוכב העולה. בטקס פרסי גראמי ה-55 הועמד שירה של ג'פסן "Call Me Maybe" לפרס תקליט השנה והופעת הפופ של השנה. ביוני 2013 הוציאה ג'פסן אלבום רמיקסים בשם Kiss: The Remix, שכלל רמיקסים ואינסטרומנטליים של שירים מאלבומה של ג'פסן, Kiss.
בראיון שנערך בדצמבר 2013 אישרה ג'פסן כי היא עובדת על אלבום האולפן השלישי שלה.
ביוגרפיה > 2015–הווה: E·MO·TION

פרק זה טעון עדכון. אנא תרמו לוויקיפדיה .
בפברואר 2015, הוציאה ג'פסן את השיר "I Really Like You" כסינגל הראשון מאלבומה השלישי. לשיר, שהגיע למקום השלישי במצעד הסינגלים של בריטניה, צולם וידאו קליפ בו משתתפים השחקן טום הנקס והזמר ג'סטין ביבר. כחודש לאחר מכן הוציאה ג'פסן את השיר "All That" כסינגל שיווקי מאלבומה, לאחר שהופיעה איתו בתוכנית סאטרדיי נייט לייב. אלבומה השלישי של ג'פסן, E·MO·TION, יצא לאור לראשונה ביפן ב-24 ביוני 2015. הסינגל השני מהאלבום, "Run Away with Me", יצא לאור ב-17 ביולי 2015.
בשנת 2017 דיבבה את דמותה של אודט בסרט האנימציה "לרקוד".
בשנת 2021 הוציאה לאור את האלבום השישי שלה, The Loneliest Time.
ב-28 ביולי 2023 הוציאה לאור את האלבום השביעי שלה, The Loveliest Time.
דיסקוגרפיה > אלבומי אולפן

2008: Tug of War
2012: Kiss
2015: Emotion
2019: Dedicated
2020: Dedicated Side B
2022: The Loneliest Time
2023: The Loveliest Time
דיסקוגרפיה > מיני אלבומים

2004: Dear You
2012: Curiosity
2016: Emotion: Side B
דיסקוגרפיה > אלבומי אוסף/רמיקס

2013: Kiss: The Remix
2016: Emotion Remixed +
הופעות > סיבובי הופעות

2013: Summer Kiss Tour
2015–2016: Gimmie Love Tour
2019: The Dedicated Tour
הופעות > מיני סיבובי הופעות

2011: Curiosity Promo Tour
2012: Kiss Promo Tour
פילמוגרפיה

| שנה | שם | תפקיד |
| --- | --- | --- |
| 2007 | קנדיאן איידול | עצמה |
| 2012 | 90210 | עצמה |
| 2013 | שייק | עצמה |
| 2015 | Comedy Central Roast of Justin Bieber | עצמה |
| 2015 | סאטרדיי נייט לייב | עצמה / אורחת מוזיקלית |
| 2015 | קאסל | עצמה |
| 2015 | Comedy Bang! Bang!‎ | עצמה |
| שנה | שם | תפקיד |
| --- | --- | --- |
| 2014 | Rodgers + Hammerstein's Cinderella | אלה |
הערות שוליים

↑  Carly Rae Jepsen Named Billboard's 'Rising Star' of 2012, פורסם בבילבורד ב-25 באוקטובר 2012
↑  Grammy Nominations Leave Carly Rae Jepsen ‘Over The Moon’, פורסם ב-MTV ב-6 בדצמבר 2012
↑  Carly Rae Jepsen’s Next Album Will Be Cool And Edgy
↑  We really, really like this: Tom Hanks sings Carly Rae Jepsen, פורסם ב-CNN ב-9 במרץ 2015
↑  Carly Rae Jepsen Just Released Her New Single, 'All That', פורסם באתר The Huffington Post ב-5 באפריל 2015
↑  Carly Rae Jepsen’s ‘EMOTION’ Track List Is Here & What Could The Songs Be About?, פורסם ב-Bustle ב-3 ביוני 2015
↑  Watch Carly Rae Jepsen's Jet-Setting, Personal 'Run Away With Me' Video, פורסם ברולינג סטון ב-17 ביולי 2015
| קארלי ריי ג'פסן |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | Tug of War‏ • Kiss‏ • Emotion‏ • Dedicated‏ • Dedicated Side B‏ • The Loneliest Time • ‏The Loveliest Time |  |
| אלבומי אוסף | Kiss: The Remix • Emotion Remixed + |  |
| מיני-אלבומים | Curiosity‏ • Emotion: Side B |  |
| סינגלים | "Sunshine on My Shoulders" • "Tug of War"‏ • "Bucket"‏ • "Sour Candy"‏ • "Call Me Maybe"‏ • "Curiosity"‏ • "Good Time"‏ • "This Kiss"‏ • "Tonight I'm Getting Over You"‏ • "Take a Picture"‏ • "I Really Like You"‏ • "Run Away with Me"‏ • "Your Type"‏ • "Last Christmas"‏ • "It Takes Two"‏ • "Cut to the Feeling"‏ • "Party for One"‏ • "Now That I Found You"‏ / "No Drug Like Me"‏ • "Too Much"‏ • "OMG"‏ • "Let's Be Friends" •‏ "It's Not Christmas Till Somebody Cries" •‏ "Western Wind" •‏ "Move Me" • "Beach House" |  |
| סינגלים שיווקיים | "Part of Your World"‏ • "All That"‏ • "First Time"‏ • "Julien" |  |
| שירים אחרים | "Beautiful" • "Lalala (Remix)"‏ • "Want You in My Room" |  |
| סיבובי הופעות | The Summer Kiss Tour‏ • Gimmie Love Tour‏ • The Dedicated Tour • The So Nice Tour |  |
| --- | --- |
בקרת זהויות :  BIBSYS: 15004356  BnF: cb16654850s (data)  GND: 1024156850  ISNI: 0000 0000 7440 2556  LCCN: no2012056018  MusicBrainz: 09887aa7-226e-4ecc-9a0c-02d2ae5777e1  NKC: xx0157021  NLK: KAC2018M8962  RERO: 02-A022502392  SUDOC: 250696002  VIAF: 106750032   WorldCat (עם VIAF): 106750032 
ג'פסן בהופעה, 2010
ג'פסן בהופעה, יוני 2015
דיברנו מספיק

| --- | --- |
כרזת הסרט
כרזת הסרט
 בימוי:  ניקול הולופסנר
 הופק בידי:  אנתוני ברגמן, סטפני אספיאזו
 תסריט:  ניקול הולופסנר
 עריכה:  רוברט פראזן, ניק מור
 שחקנים ראשיים:  ג'וליה לואי-דרייפוס ג'יימס גנדולפיני
 מוזיקה:  מרצ'לו זרבוס
 צילום:  קסאויאר פרז גרובט
 מדינה:  ארצות הברית ארצות הברית
 חברה מפיצה:  Fox Searchlight Pictures
 הקרנת בכורה:  7 בספטמבר 2013
 משך הקרנה:  105 דקות
 שפת הסרט:  אנגלית
 תקציב:  8 מיליון דולר
 הכנסות:  25.6 מיליון דולר
 דף הסרט ב־IMDb
דיברנו מספיק (באנגלית: Enough Said) הוא סרט רומנטי אמריקאי משנת 2013 בכתיבה ובימויו של ניקול הולופסנר (אנ') עם ג'וליה לואי-דרייפוס וג'יימס גנדולפיני בתפקידים הראשיים.
ג'וליה לואי-דרייפוס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי, ג'יימס גנדולפיני היה מועמד לפרס שחקן המשנה הטוב ביותר של פרס אינדפנדנט ספיריט. שניהם היו מועמדים לפרסי איגוד מבקרי הקולנוע האמריקאי.
ניקול הולופסנר זכתה בפרס על התסריט והבימוי מטעם Alliance of Women Film Journalists.
זה הסרט לפני האחרון של גנדולפיני והוא הוקרן לראשונה בפסטיבל הסרטים הבין-לאומי בטורונטו כ-3 חודשים לאחר מותו.
תקציר העלילה

אווה (ג'וליה לואי-דרייפוס) היא גרושה שגרה עם בתה אלן (טרייסי פיירוויי) בלוס אנג'לס. לפרנסתה היא עובדת כעיסוי רפואי. היא נוסעת במכוניתה לבתי הלקוחות וסוחבת אתה את מיטת העיסוי. אלן סיימה בית ספר תיכון ועומדת לטוס להמשך לימודים בקולג'. חברתה קלואי (טאבי גבינסון) מבלה הרבה בביתם ואווה מייעצת לה בבעיות אישיות.
חבריה שרה (טוני קולט) וויל (בן פלקון) לוקחים אותה למסיבה רבת משתתפים שם היא פוגשת בגבר שמנמן בשם אלברט (ג'יימס גנדולפיני) ובאשה בשם מריאנה (קתרין קינר) שמציגה עצמה כמשוררת ואווה נותנת לה כרטיס ביקור שלה.
אלברט מגלה לה שהוא גרוש ומבקש ממנה את מספר הטלפון שלה ולאחר היסוס היא מסכימה למרות שאינה נמשכת אליו. אלברט מתקשר והם מתחילים לצאת ולבלות ומתפתח רומן אהבה שנמשך במיטה. אלברט מכיר לה את בתו טס שהיא בגילה של אלן.
מריאנה מספרת לאווה כל הזמן על המגרעות של הגרוש שלה ועם הזמן מסתבר לה שמדובר באלברט. זה משפיע על יחסיה אתו ופעם אחת היא מקניטה אותו וזמן קצר לאחר מכן הוא מבקר אצל מריאנה ורואה שם את אווה. הוא מבין שמריאנה "הרעילה" את היחסים בינו לבין אווה ומנתק את הקשר.
אווה מסיעה את אלן לנמל התעופה ביחד עם הגרוש שלה פיטר (טובי האס) שנשוי כעת לפראן (קתלין רוז פרקינס) והיא נשארת לבדה בביתה וממשיכה לבקר בבתי הלקוחות.
כעבור זמן חוזרת אלן לחופשה בחג ההודיה. אווה נעצרת לפני ביתו של אלברט. הוא מבחין בה ויוצא לקראתה. הם מתחילים לשוחח והרומן ביניהם מתחדש.
צוות השחקנים

| שם השחקן/ית | שם הדמות | הערות |
| --- | --- | --- |
| ג'וליה לואי-דרייפוס | אווה | מעסה רפואית |
| ג'יימס גנדולפיני | אלברט |  |
| קתרין קינר | מריאנה | גרושתו של אלברט |
| טוני קולט | שרה | חברה של אווה |
| בן פלקון | וויל | בעלה של שרה |
| איב יוסון | טס | בתם של אלברט ומריאנה |
| טרייסי פיירוויי | אלן | בתה של אווה |
| טאבי גבינסון | קלואי | חברה של אלן |
| טובי האס | פיטר | גרוש של אווה |
| קתלין רוז פרקינס | פראן | אשתו של פיטר |
אהרן סורקין

| --- | --- |

אהרן סורקין, 2013
 לידה:  9 ביוני 1961 (בן 63) ניו יורק, ניו יורק, ארצות הברית 
 שם לידה:  Aaron Benjamin Sorkin 
 מדינה:  ארצות הברית 
 תקופת הפעילות:  מ-1984 
 מקום לימודים:  אוניברסיטת סירקיוז (1983)  תיכון סקרסדייל 
 בן או בת זוג:  ג'וליה בינגהאם (1996–2005) 
 פרסים והוקרה:  פרס אמי לכתיבה הטובה ביותר בסדרת דרמה (2000)  פרס סטלייט לתסריט המעובד הטוב ביותר (2010)  פרס גלובוס הזהב לתסריט הטוב ביותר (2010)  פרס חוג מבקרי הקולנוע של ניו יורק לתסריט הטוב ביותר (2011)  פרס אוסקר לתסריט המעובד הטוב ביותר (2009)  פרס גילדת הכותבים של אמריקה 
 פרופיל ב-IMDb
 
אהרן סורקין, 2007
אהרן בנג'מין סורקין (באנגלית: Aaron Benjamin Sorkin נולד ב-9 ביוני 1961) הוא מחזאי, תסריטאי, במאי, ומפיק קולנוע יהודי-אמריקאי. זוכה פרס אמי, פרס אוסקר לתסריט המעובד הטוב ביותר ושלוש פעמים פרס גלובוס הזהב לתסריט הטוב ביותר.
קורות חיים

סורקין נולד במנהטן וגדל בפרבר של העיר ניו יורק במשפחה יהודית. הוא בנם הצעיר מבין שלושה של אם מורה ואב עו"ד. כנער גילה עניין במשחק והשתתף בהצגות בבית הספר. למד באוניברסיטת סירקיוז וסיים ב-1983 תואר ראשון במוזיקה ומחזאות.
לאחר שהחל לחבר מחזות, הוצג הראשון שבהם באוניברסיטת סירקיוז והשני בתיאטראות קטנים. בהשראתה של אחותו, עורכת הדין, שסיפרה לו כי היא עומדת לייצג חיילי מרינס המואשמים בתקיפת חברם ליחידה, כתב את המחזה "בחורים טובים" ("A Few Good Men"). המחזה הוצג לראשונה בבמות ברודוויי ב-1989 וזכה להצלחה. המחזה עובד על ידי סורקין לתסריט קולנוע והסרט שביים רוב ריינר, יצא ב-1992 בכיכובם של טום קרוז, ג'ק ניקולסון ודמי מור. עבור עבודתו זו היה סורקין מועמד לפרס גלובוס הזהב על התסריט הטוב ביותר.
הוא חיבר תסריטים לסרטים נוספים, בהם "מלחמתו של צ'ארלי וילסון" בכיכובם של טום הנקס וג'וליה רוברטס המבוסס על סיפורו של חבר הקונגרס צ'ארלי וילסון, "הנשיא מאוהב" בכיכובם של מייקל דאגלס ואנט בנינג, "הרשת החברתית" המבוסס על סיפורו של מייסד פייסבוק מארק צוקרברג, עבורו זכה סורקין בפרס אוסקר לתסריט המעובד הטוב ביותר ובפרס גלובוס הזהב לתסריט הטוב ביותר לשנת 2010, כתב את התסריט לסרט מאניבול המבוסס על ספרו של מייקל לואיס ואת התסריט לסרט "סטיב ג'ובס", המבוסס על חייו של מייסד אפל, שיצא לאקרנים בשנת 2015, שעבורו זכה פעם שנייה בפרס גלובוס הזהב לתסריט הטוב ביותר ובפרס סטלייט.
ב-2017 ביים את סרט הקולנוע הראשון שלו, "המשחק הגדול" ("Molly's Game"), לו כתב גם את התסריט. ב-2018 חיבר את המחזה "אל תיגע בזמיר" על בסיס הספר באותו השם מאת הרפר לי.
בשנת 2020 כתב וביים את הסרט "משפט השבעה משיקגו" עבור נטפליקס שזיכה אותו בפעם השלישית בפרס גלובוס הזהב לתסריט.
בשנת 2021 ביים וכתב את סרט הדרמה הביוגרפי "הזוג ריקרדו" לשירות פריים וידאו, המספרת על מערכת היחסים של כוכבי הסיטקום "לוסי אהובתי"; לוסיל בול ובעלה, דסי ארנז.
כתסריטאי טלוויזיה, כתב והפיק סורקין את הסדרה "ספורט באוויר" המתארת את החיים מאחורי הקלעים של תוכנית חדשות ספורט, הסדרה שודרה ברשת ABC בשנים 1998–2000. סורקין הוא היוצר של סדרת הטלוויזיה המצליחה "הבית הלבן", הסדרה שודרה במשך 7 עונות בשנים 1999-2006 ברשת NBC וזכתה ב-27 פרסי אמי, כולל 4 פרסים לסדרת הדרמה הטובה ביותר, שני פרסי גלובוס הזהב, לסדרה הטובה ביותר ולשחקן הטוב ביותר (מרטין שין בתפקיד נשיא ארצות הברית).
סדרות נוספות שיצר הם "סטודיו 60" ששודרה ב-NBC במשך עונה אחת בשנים 2006–2007 והסדרה "חדר החדשות" ששודרה במשך שלוש עונות ברשת HBO החל מיוני 2012 ועד דצמבר 2014.
באוקטובר 2023, סורקין, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
קורות חיים > חיים אישיים

סורקין גרוש ואב לבת אחת.
ניצול כלכלי של קשישים

ניצול כלכלי של קשישים הוא ניצול לרעה ושימוש לא חוקי, לא מוסמך ולא הולם ברכושו ובמשאביו של אדם קשיש, והוא רק אחד מהסוגים של התעללות בקשישים. ניצול זה יכול לבוא לידי ביטוי במספר דרכים, בהן: הונאה, גנבה או לקיחת רכושו (נדל"ן, כסף או כל רכוש אישי אחר) של הזקן, ללא קבלת הסכמתו או קבלת הסכמתו תוך איום וסחיטה; חתונה ללא הסכם קדם נישואים תוך תכנון גירושים, המתנה למותו של הקשיש, או לצורכי קבלת אזרחות; החתמה על ייפוי כוח במרמה; או שימוש גורף בייפוי כוח שניתן למטרה אחרת וכן שימוש בכספו של הזקן שלא לצורך שלשמו ניתן.
ניצול כלכלי של קשישים הוא אחד מסוגי ההתעללות בזקנים הנפוץ ביותר. בין שליש למחצית המקרים הקשורים בקשישים בארצות הברית ובקנדה דיווחו כי נוצלו כלכלית, לעיתים אפילו על ידי קרובים להם כמו ילדיהם או נכדיהם שלהם, וכנראה אפילו ניניהם ועוד.
היקף התופעה

ניצול כלכלי של קשישים יכול להתקיים הן על ידי זרים, כגון בעוקץ הליטאי בשנת 2016, והן על ידי אנשים המקורבים לאותם קשישים, המכירים אותם ואת חולשותיהם, אם יש להם . בישראל, על פי נתוני סקר שפורסם בשנת 2005, 6.6 אחוז מהנחקרים דיווחו כי נוצלו כלכלית בשנה שקדמה לביצוע הסקר. הדיווחים העיקריים על ניצול כלכלי שנמצאו במחקר זה היו על הפעלת לחץ למתן כספים (46.77%), לקיחת כספים בניגוד לרצונו של הקשיש (26.1%), גרימת הוצאות כספיות מוגזמות (29.4%), החתמת הקשיש על מסמכים בניגוד לרצונו, או זיוף מסמכים (21.7%). כמו כן נמצא במחקר זה כי שכיחות הניצול על ידי בן או בת משפחה היא הגבוהה ביותר.
איתור וזיהוי מצבים של ניצול כלכלי

בחוזר מנכ"ל משרד הבריאות מפורטים הסימנים שעל פיהם ניתן לזהות ניצול כלכלי אצל קשישים. יכול להתקיים רק סימן אחד או שיתקיימו מספר סימנים או כולם.
תנועות חריגות בחשבון הבנק ובמידע המגיע לקשיש.
החתמת הקשיש על מסמכים או על ייפוי כוח תוך כדי איום או הפעלת לחץ.
תרומה פתאומית של כסף או רכוש.
מכירת נכס או שינוי בעלות על דירת הקשיש, ולעיתים ללא שינוי במקום מגוריו.
איתור וזיהוי מצבים של ניצול כלכלי > קשיים

הקשיים באיתור וזיהוי הניצול הכלכלי של הקשיש טמונים בכך שסוג פגיעה זה אינו מעורר חשד ואינו מותיר סימנים גלויים לעין בתחילת הדרך. האדם המנצל בדרך כלל פועל בשקט, ובצורה יסודית, כולל העברת הנכס על שמו, או השתלטות על חשבון הבנק של הקשיש. הקושי בזיהוי הניצול מתגבר לנוכח העובדה שמרבית הקשישים נמנעים מלדווח על היותם קורבנות לניצול כלכלי, הן בשל תחושות של בושה ומבוכה, והן בשל החשש שמא יבולע להם על ידי הגורם המנצל, מה גם שהקשיש עצמו מתקשה להאמין שאדם הקרוב אליו או אדם שמסייע לו, רוצה ברעתו ומנצל אותו.
הקושי נובע ממספר גורמים:
עמדות חברתיות כלפי הזדקנות, זיקנה וזקנים, והנטייה לשייך "היעלמות" כסף או פעולות בחשבון לשכחה, או לחוסר הבנה של הזקן את המתרחש.
מצב קוגניטיבי של הזקן וקושי לקבל ממנו מידע על המתרחש.
הזקן מבודד, והמנצל דואג לכך שיהיה מבודד עוד יותר.
הניצול מתרחש במערכת של יחסים משפחתיים, או במסגרת יחסי קרבה ואמון, או בהקשר של מרות והשפעה (כאשר המנצל הוא איש מקצוע).
תלות ופחד של הזקן הקורבן ימנעו ממנו לשתף ולספר על המעשה.